《空师欲游岳往访山寺》
宋代·赵汝燧

闻师游岳去，打急访高岑。蹑屐若来晚，挑包不可寻。

山寒梅意悄，林茂鸟声深。行住无非道，何须枉费心。

作者简介：（1172—1246）名或作汝燧。宋宗室，居袁州，字明翁，号野谷。宁宗嘉泰二年进士。主东阳县簿，迁湖南刑司狱干官，改知临川县。监镇江府榷货务，年课羡三十万。迁知郴州。历湖南宪漕，以刑部郎官召对，再差知温州。博记工文，尤长于诗，为江湖派诗人。有《野谷诗稿》。